Κατσικάκι τσιγαριαστό με πατάτες και αμάραθο
Τούτο το τσιγαριαστό κατσικάκι έχει πατάτες και μυρωδάτο μάραθο, μπόλικο μάραθο, που πρασινίζει το πιάτο. Αν σας αρέσει βάλτε και δύο και τρία ματσάκια.
1 κιλό κατσικάκι από μπούτι ή παϊδάκια, σε μικρές μερίδες , 3-4 πατάτες, σε κυβάκια , αλάτι, φρεσκοτριμμένο πιπέρι, 2 ξερά κρεμμύδια, σε μικρά κυβάκια , 100 ml ελαιόλαδο , 1 μάτσο μάραθος, χονδροκομμένος (ή άνηθος) 
Για να φτιάξουμε κατσικάκι τσιγαριαστό με πατάτες και αμάραθο, ξεκινάμε βάζοντας μια κατσαρόλα σε σιγανή φωτιά και σοτάρουμε το κρεμμύδι στο ελαιόλαδο μέχρι να χρυσαφίσει για περίπου 5 λεπτά. Προσθέτουμε το κατσικάκι και αφήνουμε να τσιγαριστεί καλά σε μέτρια φωτιά, ανακατεύοντας ανά διαστήματα, για περίπου μισή ώρα με σκεπασμένο καπάκι. Ρίχνουμε τον μάραθο, προσθέτουμε νερό για να σκεπάσει το κρέας και τα αφήνουμε να βράσουν σε χαμηλή φωτιά για περίπου 45 λεπτά με 1 ώρα. Όταν είναι μισομαγειρεμένο το κρέας, ρίχνουμε στην κατσαρόλα και τις πατάτες και συνεχίζουμε το μαγείρεμα για άλλα 20 λεπτά περίπου, μέχρι να μαλακώσουν το κρέας και οι πατάτες. Στο τέλος του μαγειρέματος προσθέτουμε αλάτι και πιπέρι.
Κατσίκι,Μάραθος,Πατάτες